Lav et referat af nedenstående tekst:

Tekst:
Lige nu går det godt for Venstre i landspolitikken, og det kan smitte af på kommunalpolitikken. Måske får det også større betydning for valgresultatet i kommunerne, end betydningen af hvem der lokalt står i spidsen for et parti. I Mariagerfjord Kommune har folketingsmedlem Tina Nedergaard netop har trukket sig som borgmesterkandidat for Venstre. Forskningschef Roger Buch fra Danmarks Medie- og Journalisthøjskole mener, at det er overraskende, at spidskandidaten trækker sig nu. Samtidig tror han, at en ny opstillingsrunde af kandidater så tæt på valget kan have en positiv effekt. - Den positive ting, der er ved, at man får den her turbulens lige før valget, er selvfølgelig, at nu bliver der en spændende diskussion om, hvem der skal være den nye borgmesterkandidat, og det giver noget medieopmærksomhed, som man kan bruge som afsæt som en valgkamp, fortæller Roger Buch, der er kommunalforsker og forskningschef. Venstre i Mariagerfjord står nu uden spidskandidat, og må begynde helt forfra. Det er over halvandet år siden medlemmerne ellers valgte folketingsmedlemmet Tina Nedergaard. - Det er selvfølgelig negativt for partiet, at man kun har tre måneder til at køre en kandidat i spidsen. Derfor vil man fornemligt også lede efter en kandidat, der i forvejen er kendt, så man ikke starter på bar bund. Men jeg vil dog sige, at selv hvis man tager en, som ingen kender, så kan det lade sig gøre, men det er altså i sidste øjeblik, slår Roger Buch fast. Venstre i Mariagerfjord holder formentligt et nyt opstillingsmøde onsdag d. 28. august, hvor medlemmerne igen kan stemme på en ny borgmesterkandidat. Tina Nedergaard har ikke været mulig at komme i kontakt med, siden nyheden slap ud i går eftermiddags.

Referat:
Selv om Venstre i Mariagerfjord Kommune har mistet sin spidskandidat, så er partiet ikke nødvendigvis svækket i forhold til kommunevalget i november.